text: Årets fotograf fra Fredericia  
  03 november 2010 kl. 10.32
  Helle S. Andersen er netop for andet år i træk blevet kåret til Årets Fotograf af photo-dk/Dansk Fotografisk Forening ved foreningens  årsmøde  på Fyn.
  Når man har en sund og naturlig appetit på at blive endnu bedre til sit fag og hele tiden prøver kræfter med nye udfordringer, får man også succes. Den påstand er fotograf Helle S. Andersen fra Fredericia et godt bevis på.
   
  
  Det regner med priser 
  Tilmed har BIPP - British Institute of Professional Photography tildelt hende en bronzemedalje for et billede, der skal på udstilling i hele England og den anerkendte  MPA - Master Photography Association har antaget hele 8 billeder til deres Hall of Fame.
  Faktisk er det i 2010 nærmest væltet ned med både nationale og internationale anerkendelser til hende.
  Hun blev tidligere på året som tildelt 4 medaljer i Colour art photo Danmark  og opnåede i maj titlen som Qualified Master Photo-dk inden for photo-dk/Dansk Fotografisk Forening for anden gang på bare 2 år.
  